OpenLLM-France/wikimedia huggingface dataset:
# Charles Lomberg

Charles Georg Lomberg (Göteborg, 4 de desembre de 1886 – Göteborg, 5 de març de 1966) va ser un atleta suec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar tres proves del programa d'atletisme. En el decatló guanyà inicialment la medalla de bronze, però la posterior desqualificació, el 1913, de Jim Thorpe en ser acusat de professionalisme va fer que Lomberg fos declarat subcampió olímpic. El 1982 el COI tornà a reconèixer a Thorpe com a campió olímpic, però alhora es va mantenir la medalla de plata de Lomberg. En el pentatló fou setzè, mentre en el salt de llargada fou dissetè.
Lomberg guanyà el campionat nacional de decatló de 1912, superant a Hugo Wieslander. Intentà classificar-se pels Jocs de 1920, però no ho aconseguí.

## Millors marques

* Salt de llargada. 6,87 metres (1912)
* Decatló, 5.721 punts (1912)

## Referències

* ↑ International Olympic Committee medal database
* 1 2 3 «Charles Lomberg Olympic Results». sports-reference.com. Arxivat de l'original el 12 de novembre 2012. [Consulta: 18 setembre 2016].
* ↑ Charles Lomberg. Swedish Olympic Committee
* 1 2 Charles Lomberg. trackfield.brinkster.net
# Platycraniellus elegans

Platycraniellus elegans és una espècie extinta de cinodont basal que visqué durant el Triàsic. Es tracta de l'única espècie del gènere Platycraniellus. Se n'han trobat restes fòssils a Sud-àfrica. Tenia el musell curt. L'holotip a partir del qual fou descrit és un crani complet amb fragments del maxil·lar inferior, un húmer dret parcial, un fragment d'os que podria ser un omòplat i alguns ossos indeterminats units al crani.

## Referències

* ↑ Entrada «Platycraniellus elegans» de la Paleobiology Database (en anglès). [Consulta: 20 desembre 2022].
* ↑ Abdala, 2007, p. 593.

## Bibliografia

* Abdala, F. «Redescription of Platycraniellus elegans (Therapsida, Cynodontia) from the Lower Triassic of South Africa, and the cladistic relationships of eutheriodonts» (en anglès). Palaeontology, 50, 3, pàg. 591-618.
# Ottó Boros

Ottó Boros (Békéscsaba, 5 d'agost de 1929 - Szolnok, 18 de desembre de 1988)
va ser un waterpolista hongarès que va competir durant les dècades de 1950 i 1960. Jugava de porter.
Durant la seva carrera esportiva va prendre part en tres edicions dels Jocs Olímpics d'Estiu, amb un balanç de tres medalles en la competició de waterpolo: dues d'or, el 1956 a Melbourne, i el 1964 a Tòquio, i una de bronze, el 1960 a Roma.
En el seu palmarès també destaquen tres campionats d'Europa de waterpolo, el 1954, 1958 i 1962; les Universíades de 1951 i set lligues hongareses entre 1951 i 1964. Jugà 101 partits internacionals.
Un cop retirat fou membre del Comitè Olímpic d'Hongria fins a la seva mort.

## Referències

* ↑ Ottó Boros a Sports Reference (arxivat)
* 1 2 3 «Magyar Életrajzi Lexikon 1000-1990». [Consulta: 23 juliol 2020].
* ↑ «Szolnoki Vízilabda Sportclub, Szolnok, vizilabda, utánpótlás, képgaléria, fórum, Hasznos István, Boros Ottó, Kanizsa Tivadar, waterpolo, Hungary», 20-05-2009. Arxivat de l'original el 2009-05-20. [Consulta: 23 juliol 2020].
# Charles McIlvaine

Charles McIlvaine (Filadèlfia, 6 d'agost de 1903 - Ocean City, 30 de gener de 1975) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del doble scull del programa de rem. Formant parella amb Paul Costello guanyà la medalla d'or.

## Referències

* ↑ «Charley McIlvaine Olympic Results». sports-reference.com. Arxivat de l'original el 18 d'abril 2020. [Consulta: 2 setembre 2018].
# Brachystephanus postremus

Brachystephanus postremus és una espècie extinta de mamífer notoungulat de la família dels oldfieldthomàsids que visqué a Sud-amèrica durant l'Eocè, fa entre 38 i 56 milions d'anys. Se n'han trobat restes fòssils a la província argentina de Mendoza. Es tracta de l'única espècie del gènere Brachystephanus. Era un notoungulat menut i d'aspecte primitiu, dotat de la fórmula dental ${\tfrac {3.1.4.3}{3.1.4.3}}$. El nom genèric Brachystephanus significa ‘corona curta’ i es refereix a la braquidòncia d'aquest animal, mentre que el nom específic postremus significa ‘postrem’ i es refereix a l'aparició molt tardana d'un notoungulat tan primitiu.

## Referències

* 1 2 Entrada «Brachystephanus postremus» de la Paleobiology Database (en anglès). [Consulta: 15 agost 2024].
* ↑ Simpson, Minoprio i Patterson, 1962, p. 255.
* ↑ Simpson, Minoprio i Patterson, 1962, p. 260.

## Bibliografia

* Simpson, G. G.; Minoprio, J. L.; Patterson, B. «The mammalian fauna of the Divisadero Largo Formation, Mendoza, Argentina» (en anglès). Bulletin of the Museum of Comparative Zoology, 127, 4, 1962, pàg. 239-293.
# Gordonia traquairi

Gordonia traquairi és una espècie extinta de sinàpsid del grup dels dicinodontoïdeus. Es tracta de l'únic representant conegut del gènere Gordonia. Se n'han trobat restes fòssils al Regne Unit. L'autor d'aquest tàxon, Edwin Tulley Newton, en descrigué diverses espècies basant-se en material trobat prop d'Elgin (Escòcia), però avui en dia només se'n reconeix una. El nom genèric Gordonia fou elegit en honor del reverend George Gordon, mentre que el nom específic traquairi fou elegit en honor del paleontòleg escocès Ramsay Traquair.

## Referències

* 1 2 Entrada «Gordonia traquairi» de la Paleobiology Database (en anglès). [Consulta: 20 desembre 2022].
* ↑ Newton, 1893, p. 436-465.
* ↑ Newton, 1893, p. 444.

## Bibliografia

* Newton, E. T. «On some New Reptiles from the Elgin Sandstones» (en anglès). Transactions of the Royal Society of London, Series B, Biological Sciences, 184, 1893, pàg. 431-503. DOI: 10.1098/rstb.1893.0007.
# Patricia Elsener

Patricia Elsener (Oakland, 22 d'octubre de 1929 - 29 de setembre de 2019) fou una saltadora estatunidenca que va competir durant la dècada de 1940.
El 1948 va prendre part en els Jocs Olímpics d'Estiu de Londres, on disputà dues proves del programa de salts. Guanyà la medalla de plata en la competició del salt de palanca de 10 metres i la de bronze en la del salt de trampolí de 3 metres.
El 1946 i 1947 guanyà el campionat de l'AAU del trampolí de 3 metres.

## Referències

* ↑ Passages: Olympic Diving Medalist Patty Elsener Dies at 89
* 1 2 Patricia Elsener a Sports Reference (arxivat)
# Charlie Paddock

Charles ("Charley") William Paddock (Gainesville, Texas, 11 d'agost de 1900 – Sitka, Alaska, 21 de juliol de 1943) va ser un atleta estatunidenc, doble campió olímpic en proves de velocitat.

## Biografia

Va néixer a Gainesville, Texas. Va participar en la I Guerra Mundial com a tinent d'artilleria. Una vegada acabada la guerra va estudiar a la Universitat Meridional de Califòrnia, lloc on es va fer membre de l'equip d'atletisme en pista i camp a través. Va destacar a les curses de velocitat. El 1919 va guanyar els 100 i els 200 metres llisos als jocs interaliats, campionat en el qual competien soldats de les nacions aliades.
El 1920 va ser escollit per representar el seu país en els Jocs Olímpics d'Anvers. Va guanyar la final dels 100 metres i va quedar segon als 200 metres. Com a membre de l'equip de relleus 4 x 100 metres va aconseguir la seva segona medalla d'or.
Quatre anys més tard va prendre part en els Jocs Olímpics de París. De nou es va classificar per a les finals de 100 i 200 metres, però en aquesta ocasió, va quedar 5è als 100 metres i va ser medalla de plata als 200 metres.
Charley Paddock va participar quatre anys després en la seva tercera olimpíada, però aquesta vegada no es va classificar per a la final de 200 metres.
Durant la seva activitat atlètica va dur la gestió d'alguns diaris. A partir de 1920 va actuar també en algunes pel·lícules.
El 1943, durant la Segona Guerra Mundial va morir en un accident aeri prop de Sitka, Alaska, junt al general William P. Upshur.

## Referències

* 1 2 3 4 «Charley Paddock Olympic Results». sports-reference.com. Arxivat de l'original el 17 d'abril 2020. [Consulta: 15 octubre 2012].
* ↑ «Charley Paddock». Encyclopædia Britannica. [Consulta: 6 juny 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].

## Enllaços externs

* (anglès) Charles William Paddock a Handbook of Texas Online
* (anglès) Filmografia de Charles William Paddock a IMDb
# Eopachyrucos

Eopachyrucos és un gènere extint de mamífers notoungulats de la família dels interatèrids que visqueren a Sud-amèrica des de l'Eocè inferior fins a l'Oligocè superior, fa entre 28,4 i 48 milions d'anys. Se n'han trobat restes fòssils a l'Argentina i l'Uruguai. Tenien les dents dotades d'arrels. E. ranchoverdensis tenia les dents postcanines de corona més baixa que E. pliciformis. A més a més, era considerablement més grossa que el seu congènere. El nom genèric Eopachyrucos significa ‘Pachyrucos [sic] de l'alba’.

## Referències

* 1 2 3 Thenius, 1969, p. 529.
* 1 2 Reguero, Ubilla i Perea, 2003, p. 449.
* 1 2 Entrada «Eopachyrucos» de la Paleobiology Database (en anglès). [Consulta: 27 agost 2024].
* ↑ Reguero, Ubilla i Perea, 2003, p. 447.
* ↑ Palmer, 1904, p. 264.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Reguero, M. A.; Ubilla, M.; Perea, D. «A new species of Eopachyrucos (Mammalia, Notoungulata, Interatheriidae) from the Late Oligocene of Uruguay» (en anglès). Journal of Vertebrate Paleontology, 23, 2, 2003, pàg. 445-457. DOI: 10.1671/0272-4634(2003)023[0445:ansoem]2.0.co;2.
* Thenius, E. Phylogenie der Mammalia: Stammesgeschichte der Säugetiere (einschließlich der Hominiden) (en alemany). Walter de Gruyter & Co., 1969. DOI 10.1515/9783111646824. ISBN 9783111646824.
# Neobalènids

Els neobalènids (Neobalaenidae) són una família de cetacis del parvordre dels misticets. Des de la seva descripció, hi ha hagut controvèrsia sobre la categoria taxonòmica i el contingut d'aquest grup. Alguns científics el tracten com una subfamília dels cetotèrids. Tanmateix, actualment és classificat com una família a part que inclou la balena franca pigmea (Caperea marginata) i el gènere Miocaperea, del Miocè del Perú.

## Referències

* ↑ Entrada «Neobalaeninae» de la Paleobiology Database (en anglès). [Consulta: 20 desembre 2022].
* ↑ Comitè de Taxonomia de la Societat de Mastologia Marina. «List of Marine Mammal Species and Subspecies» (en anglès), 2020. [Consulta: 27 juny 2020].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Jaume Calbetó i Baralt

Jaume Calbetó i Baralt (Arenys de Mar, 1806 - 1886), fou un físic, farmacèutic i alcalde d'Arenys de Mar.
Fou fill de Josep Antoni Calbetó i Tarrades i de Rita Baralt i Lladó, sent el seu avi el prestigiós navegant i cosmògraf Josep Baralt i Torres.
Estudià física experimental i farmàcia, i més tard esdevingué doctor en Farmàcia. Destacà en la fabricació de productes químics per a la indústria i la medicina, coma ara l'hiperclorit (clorur de calci, o clor) útil per blanquejar el cotó i el paper, i per desinfectar.
Fabricà acetat de coure (verdet), acetat de plom (sal saturada) i carbonat de plom (blanquet) amb un nou procediment. Establí una important fàbrica de cremor tàrtar i àcid tàrtric, productes distingits amb diversos premis, molt sol·licitats a Anglaterra. Descobrí un sistema per obtenir aigües subterrànies amb el principi del sifó.
Fou subdelegat de la facultat de Farmàcia del partit d'Arenys durant 50 anys, membre de diverses societats científiques i president de la delegació de l'Institut Agrícola Català de Sant Isidre. D'altra banda, fou regidor de l'Ajuntament d'Arenys de Mar en diverses ocasions i alcalde de la ciutat.

## Enllaços externs

* Oda a Arenys de Mar, de P. Lluis Mª de Valls, Pbre. Barcelona, 1917

## Vegeu també

* Reial Escola Nàutica
* Josep Baralt i Torres
# Paul Leroy

Paul Louis Eugène Désiré Leroy (Bellot, 13 de gener de 1884 - Melun, 9 d'abril de 1949) va ser un tirador amb arc francès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar tres proves del programa de tir. Guanyà la medalla de plata en les proves de tir a l'ocell mòbil, 50 m. per equips i ocell mòbil, 33 m. per equips, i la de bronze en la de tir a l'ocell mòbil, 28 m. per equips.

## Referències

* ↑ «Paul Leroy Olympic Results». sports-reference.com. Arxivat de l'original el 9 d’agost 2011. [Consulta: 25 juny 2017].
# Nama Karoo

El Nama Karoo o Gran Karoo és una ecoregió del tipus dels deserts i matollars xeròfils localitzada en la plana central de Sud-àfrica i Namíbia. Ocupa la majoria de l'interior de la meitat occidental de Sud-àfrica i estén a l'interior del sud de Namíbia.

## Clima

El clima tendeix per ser sobtadament canviant i molt dur. Les sequeres són freqüents amb precipitació líquida principalment caient a l'estiu. La pluviositat també pot ser variada amb fluctuacions entre 100 i 520 mil·límetres per any. La pluviositat és altament estacional, aconseguint el pic entre desembre i Març. La precipitació total anual tendeix a minvar de l'est a l'oest i de del nord a del sud. La variabilitat en la precipitació interanual també tendeix a augmentar amb el creixement de l'aridesa. Variacions de temperatura amb valors de 25 °C diürns i nocturns és comú. Les mitjanes de les temperatures màximes a meitat d'estiu (gener) superen els 30 °C, mentre les mitjanes de les mínimes a meitat hivern (juliol) són sota zero.

## Flora

La coberta i estructura de la vegetació del Karoo són relativament resistents a la pastura de bestiar. La diversitat de les plantes de karoo, mesurada per la riquesa d'espècies, uniformitat i dominància, no tan resistent.

## Fites

El Nama Karoo fita a l'est amb l'ecoregió Highveld, al nord amb la sabana desèrtica del Kalahari i Boscs d'Acàcia-Baikiaea de Kalahari, a l'oest amb l'ecoregió del Fynbos i al sud i sud-oest amb els Boscos Knysna-Amatole i Prat, Bosc arbrat i Forest Montans de Drakensberg.

## Vegeu també

* Geografia de Sud-àfrica

## Enllaços externs

* Pàgina del Fons de Flora i fauna mundial sobre Nama Karoo
* Nama Karoo. pàgina sobre el bioma

## Referències

* ↑ Willis, Rose. «South Africa Country Life- 5 interesting facts about the Karoo» (en anglès). Caxton Magazines Digital, 25-01-2017. Arxivat de l'original el 2017-01-30. [Consulta: 11 abril 2019].
* ↑ «Nama Karoo». Worldwildlife.org. [Consulta: 18 desembre 2014].
* ↑ Desmet, P.G., i R.M. Cowling, El clima del Karoo – Una aproximació funcional: citat en W.R.J. Dean i S.J. Milton, El Karoo. Processos i Patrons ecològics: @Cambridge Premsa Universitària, @Cambridge (1999): 3-16
* ↑ Werger, M.J.Un., Biogeographical Divisions d'Àfrica Del sud: citat dins Biogeografia i Ecologia d'Àfrica Del sud. M.J.Un. Werger I W. Junk, editors: El Hague, (1978): 231-299
* ↑ TODD, SIMON W. «Gradients in vegetation cover, structure and species richness of Nama‐Karoo shrublands in relation to distance from livestock watering points» (en anglès). Journal of Applied Ecology, 43, 2, 31-03-2006, pàg. 293-304. DOI: 10.1111/j.1365-2664.2006.01154.x.
# Charlotte Radcliffe

Charlotte Ellen Radcliffe (Garston, Merseyside, 3 d'agost de 1903 - Liverpool, Merseyside, 12 de desembre de 1979) va ser una nedadora anglesa que va prendre part en els Jocs Olímpics de 1920 d'Anvers. Disputà dues proves del programa de natació, els 100 metres lliures, en què fou eliminada en sèries; i el relleu 4 x 100 metres lliures, en què guanyà la medalla de plata formant equip amb Constance Jeans, Hilda James i Grace McKenzie.
Era la bestia de la fondista Paula Radcliffe.

## Referències

* ↑ England & Wales, FreeBMD Birth Index: Charlotte Ellen Radcliffe; Jul-Aug-Sep quarter 1903; District: West Derby; Volume: 8b; Page: 712.
* 1 2 «Charlotte Radcliffe Olympic Results». sports-reference.com. Arxivat de l'original el 26 de març 2012. [Consulta: 17 juliol 2016].
* ↑ «Athlete Profile:Paula Radcliffe». British Olympic Association. Arxivat de l'original el 22 d’agost 2008. [Consulta: 16 agost 2008].
# Pternoconius

Pternoconius és un gènere extint de mamífers litopterns de la família dels macrauquènids que visqueren a Sud-amèrica durant el Miocè inferior, fa entre 17,5 i 21 milions d'anys. Se n'han trobat restes fòssils a la província argentina de Chubut. Juntament amb Coniopternium, es tracta del gènere més primitiu de la subfamília (parafilètica) dels cramauquenins. Les espècies d'aquest grup tenien les dents de tipus braquidont, és a dir, de corones baixes, i més petites que les dents de parents propers com Polymorphis, Cramauchenia i Coniopternium.

## Referències

* 1 2 Entrada «Pternoconius» de la Paleobiology Database (en anglès). [Consulta: 16 setembre 2024].
* ↑ Cheme-Arriaga, Dozo i Gelfo, 2016, p. e1229672-9.
* ↑ Schmidt i Ferrero, 2014, p. 1.235.

## Bibliografia

* Cheme-Arriaga, L.; Dozo, M. T.; Gelfo, J. N. «A new Cramaucheniinae (Litopterna, Macraucheniidae) from the early Miocene of Patagonia, Argentina» (en anglès). Journal of Vertebrate Paleontology, 36, 6, 2016. DOI: 10.1080/02724634.2017.1229672.
* Schmidt, G. I.; Ferrero, B. S. «Taxonomic reinterpretation of Theosodon hystatus Cabrera and Kraglievich, 1931 (Litopterna, Macraucheniidae ) and phylogenetic relationships of the family» (en anglès). Journal of Vertebrate Paleontology, 34, 5, 2014, pàg. 1.231-1.238. DOI: 10.1080/02724634.2014.837393.
# Bauria

Bauria és un gènere extint de sinàpsids de la família dels bàurids que visqueren al sud d'Àfrica durant l'Anisià (Triàsic mitjà). Se n'han trobat restes fòssils a les províncies sud-africanes del Cap Oriental i l'Estat Lliure. Es tracta d'un representant altament especialitzat del grup dels terocèfals, que prosperaren des del Permià superior fins al Triàsic inferior.

## Morfologia

Bauria pertany a la superfamília dels baurioïdeus, que inclou terocèfals evolucionats i majoritàriament herbívors. Tenia una constitució lleugera. El crani presenta nombrosos caràcters propis dels mamífers, com ara un paladar secundari que separa els tractes alimentari i respiratori, dents especialitzades en incisives, canines i molars, un os principal a la mandíbula, el dental, amb els altres ossos mandibulars reduïts. La seva dentadura és pròpia d'un animal que s'alimenta de vegetals, amb dents aplanades i molariformes a la part posterior de la mandíbula; el crani i les incisives, en canvi, tenien forma punxeguda, cosa que denota la seva ascendència depredadora. Probablement s'alimentava tant de vegetals com de petits invertebrats.

## Controvèrsia

Algunes reconstruccions el mostren com un animal similar a un gos, amb la cua curta i recobert de pèl. En realitat, no hi ha cap prova que Bauria tingués pèl. Malgrat ser anatòmicament molt similar als primers mamífers, Bauria no n'és un avantpassat, sinó que pertany a una branca lateral de l'arbre evolutiu que conduí als mamífers.

## Referències

* 1 2 Entrada «Bauria» de la Paleobiology Database (en anglès). [Consulta: 20 desembre 2022].
* ↑ Britannica Online Encyclopaedia
# Maria Magdalena van Beethoven

Maria Magdalena Keverich van Beethoven (19 de desembre de 1746 en Ehrenbreitstein; 17 de juliol de 1787 a Bonn) va ser mare del compositor Ludwig van Beethoven.

## Biografia

Maria Magdalena Keverich va néixer en el llavors Sacre Imperi Romanogermànic. El seu pare treballava de cuiner en un castell real per a l'electorat de Trèveris. La jove Maria Magdalena va conèixer d'aquesta manera a un funcionari de Trèveris, el senyor Johann Leym, amb qui es va casar en primeres núpcies. El funcionari va morir al poc temps, el 1765, quan Maria tenia 18 anys.
Mesos després, un cosí d'ella que dirigia l'orquestra simfònica d'una de les corts de Bonn la va convidar a la ciutat, i va ser així com ella va conèixer a Johan van Beethoven, un tenor de 26 anys de l'orquestra. Amb ell es va casar en segones núpcies el 12 de novembre de 1767. Tindrien 7 fills; l'any 1770 neix el seu segon fill, Ludwig van Beethoven.
Va morir el 19 de desembre de 1787, als 40 anys, de tuberculosi. Va ser enterrada en l'antic cementiri de Bonn. La seva casa va ser declarada monument el 1975 i conserva bona part dels mobles de Maria Magdalena.

## Referències

* ↑ Beethoven, Maria Magdalena van / 1746-1787 Arxivat 2018-07-24 a Wayback Machine. Rheinland-Pfälzische Personendatenbank
* 1 2 3 Maria Magdalena Keverich Arxivat 2016-12-30 a Wayback Machine. Ehrenbreitstein.de, accessed 29 December 2016.
* 1 2 3 Paul Nettl. Beethoven Encyclopedia. Philosophical Library, 1956. Entrada "Brothers of Beethoven" i "Family".
* 1 2 Parents Beethoven.ws, accés el 29 de desembre de 2016.

### Bibliografia

* Ludwig van Beethoven, Briefwechsel. Gesamtausgabe, Band 1, hrsg. von Sieghard Brandenburg, München 1996, S. 5.
# Paul Piaget

Paul Piaget (1905 - ?) va ser un remer suís que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició del dos amb timoner del programa de rem, formant equip amb Edouard Candeveau i Alfred Felber. En aquest equip feia de timoner.

## Referències

* ↑ «Paul Piaget Olympic Results». sports-reference.com. Arxivat de l'original el 7 d’octubre 2017. [Consulta: 7 octubre 2017].
# Charmain Welsh

Charmain Welsh (Easington, 17 de maig de 1937), de casada Charmain Rawlings, és una saltadora anglesa, ja retirada, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou cinquena en la prova del trampolí de 3 metres del programa de salts. Quatre anys més tard, als Jocs de Melbourne, disputà dues proves del programa de salts. En ambdues proves, el salt de trampolí de 3 metres i el salt de palanca finalitzà més enllà de la desena posició.
En el seu palmarès destaca una medalla de plata en el salt de trampolí de 3 metres al Campionat d'Europa de natació de 1958 i dues medalles d'or als Jocs de l'Imperi Britànic i de la Comunitat de 1958.

## Referències

* ↑ Charmain Welsh a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
* ↑ «Charmian I. Welsh | Commonwealth Games Federation» (en anglès). Arxivat de l'original el 2019-04-14. [Consulta: 14 octubre 2020].
# Prolicaphrium

Prolicaphrium és un gènere extint de mamífers litopterns de la família dels proterotèrids que visqueren a Sud-amèrica durant el Miocè inferior, fa entre 17,5 i 21 milions d'anys. Se n'han trobat restes fòssils a la província argentina de Chubut. A diferència de parents propers com Diadiaphorus, el toateri i el proteroteri, tenia els ossos nasals molt allargats i que apuntaven cap endavant. A primera vista hauria semblat un cavall petit. El nom genèric Prolicaphrium significa ‘abans de Licaphrium’.

## Referències

* 1 2 Entrada «Prolicaphrium» de la Paleobiology Database (en anglès). [Consulta: 23 setembre 2024].
* ↑ F. Ameghino. (1902). «Première contribution à la connaissance de la fauna mammalogique des couches à Colpodon». Boletín de la Academia Nacional de Ciencias de Córdoba, 17: 71-141.
* ↑ Palmer, 1904, p. 571.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.